

**ΔΕΛΤΙΟ ΤΥΠΟΥ**

**Η adidas παρουσιάζει τη νέα συλλογή *adidas by Stella McCartney A/W’12***

*Κομψές γραμμές και θηλυκές λεπτομέρειες συναντιούνται δημιουργικά σε ένα παιχνίδι αισθησιασμού*

H **adidas** **by Stella McCartney** υποδέχεται το φθινόπωρο με μία συλλογή επικεντρωμένη στις τεχνολογίες υψηλών επιδόσεων της adidas, που συνδυάζονται με εφαρμοστές, χωρίς ραφές, λεπτομέρειες και τα μοναδικά σχέδια της Stella McCartney. Με έναν αρμονικό συνδυασμό της σπορ εμφάνισης με το άψογο στυλ, η νέα συλλογή A/W’12 προσφέρει εμπνευσμένα και ξεχωριστά προϊόντα στις σειρές της, **Run**, **Studio**, **Tennis** και **Wintersports**.



**Tennis**

Η σειρά **Tennis** τονίζει τον αισθησιασμό του γυναικείου σώματος, επιλέγοντας διαφάνειες και σχεδιαστικά στοιχεία εμπνευσμένα από τα γυναικεία εσώρουχα. Έντονα χρώματα, μοντέρνες ραφές, αλλά και εξεζητημένα υφάσματα, προσφέρουν αντιθέσεις που αναδεικνύουν την αθλητική φόρμα της σειράς. Ημιδιαφανή στοιχεία και λεπτές πιέτες προσθέτουν έναν ανατρεπτικό τόνο με αποτέλεσμα ένα high fashion αθλητικό look. Έντονα tops και φούστες, κατασκευασμένα με τη τεχνολογία CLIMALITE®, αναμιγνύουν το μοντέρνο σχεδιασμό με τον κλασικό αισθησιασμό μετατρέποντας ένα παραδοσιακό φόρεμα tennis σε ένα sexy fashion item. Η σειρά συμπληρώνεται με το παπούτσι ***Sebellica,*** που αποτελεί ειδική έκδοση του κλασικού Barricade VI της adidas, και προσφέρει σταθερότητα και στήριξη στο πόδι, επιτρέποντας γρήγορες κινήσεις και αλλαγές κατεύθυνσης.


**Run - Studio**

Η συλλογή **adidas** **by Stella McCartney Α/W’12** παρουσιάζει επίσης μοναδικά προϊόντα των αγαπημένων σειρών **Run** και **Studio**. Prints εμπνευσμένα από τα 90’s σε τόνους απαλού ροζ και γκρι προσφέρουν δυναμικές αντιθέσεις, ενώ χοντρές ρίγες και μοτίβα με φτερά αναδεικνύονται από smoky prints και έντονους μαύρους τόνους. Κατασκευασμένα για τις καλύτερες δυνατές επιδόσεις, τα προϊόντα Run και Studio διαθέτουν την τεχνολογία **ClimaLite®,** η οποία επιτρέπει στο σώμα να κινείται άνετα, να αναπνέει και να είναι προστατευμένο σε όλες τις καιρικές συνθήκες.

Στη σειρά Run το παπούτσι ***adizero*** διαθέτει τεχνολογίες που εξασφαλίζουν μειωμένο βάρος, άνεση και στήριξη στο πόδι, αλλά και σχεδιασμό εμπνευσμένο από το catwalk που ενσωματώνει νάιλον διαφάνειες, κομψές αντανακλαστικές επιφάνειες και έντονες χρωματικές λεπτομέρειες. Επιπλέον, στη σειρά **Studio,** οι μπαλαρίνες ***Thuia*** σε ουδέτερα και νέον χρώματα διαθέτουν μινιμαλιστικό design, ιδανικό για γιόγκα και χορό. Τέλος, τα παπούτσια ***adipure*** ολοκληρώνουν τις δύο σειρές διαθέτοντας μοντέρνο και φουτουριστικό σχεδιασμό, ενώ χάρη στη τεχνολογία PureMotion προσφέρουν άνεση, φυσική αίσθηση και βοηθούν στην ευλυγισία.

**Winterspots**

Η σειρά **Wintersports** διατηρεί την αίσθηση της απλότητας των γραμμών με ανανεωμένα κλασικά μονόχρωμα κομμάτια, περιλαμβάνοντας καθαρές λευκές και μαύρες γραμμές για sport-luxe εμφάνιση με έναν αέρα από catwalk. Βασικά στοιχεία της σειράς είναι τα 2-in-1 jackets για πολλαπλές χρήσεις και η hi tech επένδυση με τις τεχνολογίες **CLIMAWARM®** και **CLIMAPROOF STORM,** που προσφέρουν άνεση και μόνωση στο σώμα διατηρώντας τη θερμοκρασία του σταθερή, ακόμα και στις πιο ακραίες καιρικές συνθήκες. Επιπλέον ενίσχυση προσφέρουν οι μπότες ***Prunus*** και οι αδιάβροχες μπότες ***Kattegat***, χάρη στη τεχνολογία adiPRENE™ που ενσωματώνουν.

****Η νέα συλλογή **adidas by Stella McCartney Α/W’12** συνεχίζει να προσφέρει και αυτή τη σεζόν τις σειρές **Yoga** και **Essentials** σε ανανεωμένα απαλά χρώματα και υφάσματα,ενώ συμπληρώνεται με υψηλών προδιαγραφών αξεσουάρ ιδανικά για γιόγκα, γυμναστική και σκι.

**Για περισσότερες πληροφορίες μπορείτε να επικοινωνείτε:**

**ADIDAS**: Φωτεινή Πριοβόλου, Communications & P.R. Manager, T: 210 8930832, M: 6973 550 526, e-mail: [fotini.priovolou@adidas.com](mailto:fotini.priovolou@adidas.com)

**CIVITAS**: Ξενοφών Ελευθεριάδης, Account Manager, T: 219 9991963, M: 6945 151071, e-mail: [x.eleftheriadis@civitas.gr](mailto:x.eleftheriadis@civitas.gr)